
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 173 

30 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός Ι.Ν. Αγίου Παντελεήμονος οικισμού 
Μεθυδρίου Δ.Δ. Πυργακίου, Δήμου Βυτίνας, Ν. Αρ¬ 
καδίας, ως νεώτερου μνημείου. 1 

Αποδοχή παραίτησης, του Ν. Δεσύλλα από το Δ.Σ. Ορ¬ 
γανισμού Μεγάρου Μουσικής Αθηνών και διορι¬ 
σμός νέου μέλους. 2 

Άρση άδειας ίδρυσης και λειτουργίας της Μουσικής 

Σχολής Α. Φωτοπούλου «ΟΡΙΖΟΝΤΑΣ». 3 

Υπερωριακή εργασία μόνιμου προσωπικού του Λιμενι¬ 
κού Τ αμείου ΧΑΛΚΙΔΑΣ για το έτος 2004. 4 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Πλατυκάμπου Ν. Λά¬ 
ρισας. 5 

Καθιέρωση υπερωριακής απογευματινής εργασίας, ερ¬ 
γασίας κατά τις Κυριακές και εξαιρέσιμες ημέρες, κα¬ 
θώς και νυκτερινές ώρες κατά το έτος 2004, για τους 

υπαλλήλους που υπηρετούν στη Ν. Α. Αργολίδας. 6 

Καθιέρωση υπερωριακής με αμοιβή εργασίας υπαλ¬ 
λήλων Νομαρχιακής Αυτοδιοίκησης Άρτας κατά το 

Α' εξάμηνο 2004. 7 

Τ ροποποίηση της Ε/12450/94 απόφασης του Δ.Σ. του 
Ο.Ε.Ε.Κ. «Αντικατάσταση Κανονισμού Επαγγελμα¬ 
τικής Κατάρτισης και Λειτουργίας των Ι.Ε.Κ.», όπως 
αυτή τροποποιήθηκε και ισχύει». 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 82671/16946/03/12.1.2004 
απόφαση του Υφυπουργού Εσωτερικών Δημόσιας 
Διοίκησης και Αποκ/σης. 9 


ΑΠΟΦΑΣΕΙ Σ 

Αριθ. ΥΠ ΠΟ/ΓΔΑΠ Κ/ΑΡΧ/Β1 /Φ30/6345/412 (1) 

Χαρακτηρισμός Ι.Ν. Αγίου Παντελεήμονος οικισμού Με¬ 
θυδρίου Δ.Δ. Πυργακίου, Δήμου Βυτίνας, Ν. Αρκα¬ 
δίας, ως νεώτερου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 (ΦΕΚ 137/Α/26.7.1985) «Κυβέρνηση 
και Κυβερνητικά Όργανα». 


2. Την ΚΥΑ ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών», σε συνδυασμό με την ΥΠΠΟ/ΓΝΟΣ/11536/ 
10.3.1992 (ΦΕΚ210/Β/24.3.1992) Παράλληλη άσκηση αρ¬ 
μοδιοτήτων από τον Υπουργό Πολιτισμού κ.λπ. 

3. Την Υ.Α. ΥΠΠΟ/ΓΝΟΣ/57631/21/11/1997 (ΦΕΚ 18/Β/ 
5.12.1997) τροποποίηση Υ.Α. για μεταβίβαση αρμοδιοτήτων. 

4. Τα άρθρα 2 και 6 του Ν. 3028/2002 ΦΕΚ 153/Α/ 
28.6.2002 «Για την προστασία των Αρχαιοτήτων και εν γέ- 
νειτης Πολιτιστικής Κληρονομιάς. 

5. Την ομόφωνη γνωμοδότηση του Κεντρικού Αρχαιολο¬ 
γικού Συμβουλίου, όπως διατυπώθηκε στην 56/26.12.2003 
Συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Παντελεήμονος 
που βρίσκεται στον οικισμό Μεθυδρίου, δ.δ. Πυργακίου, 
Δήμου Βυτίνας, επαρχίας Γορτυνίας, Ν. Αρκαδίας ως νε- 
ώτερο μνημείο, διότι αποτελεί ενδιαφέρουσα δημιουργία 
της τοπικής αρχιτεκτονικής του β' μισού του 19ου αιώνα, 
συνδυάζοντας στοιχεία της ντόπιας παράδοσης με χαρα¬ 
κτηριστικά νεοκλασικισμού. 

Πρόκειται για ναό ο οποίος ανήκει στον τύπο του απλού 
οκταγωνικού. Φέρει οκτάπλευρο τρούλλο που καλύπτει 
όλο το εύρος του κυρίως ναού και φέρεται από τόξα που 
βαίνουν σε τέσσερις κτιστούς πεσσούς και σε τέσσερις 
παραστάδες στους μακρούς τοίχους. 

Οι τρεις αψίδες του ιερού διαμορφώνονται εξωτερικά 
ημιεξαγωγικές. 

Τ ο τέμπλο όπως και οι εικόνες του χρονολογούνται στο 
δεύτερο μισό του 19ου αιώνα. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΟΙΚ/ΔΠΕΦ/7066/25 (2) 

Αποδοχή παραίτησης, του Ν. Δεσύλλα από το Δ.Σ. Οργα¬ 
νισμού Μεγάρου Μουσικής Αθηνών και διορισμός νέ¬ 
ου μέλους. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 3 και 4 της 7431/27.7.81 

συμβάσεως ιδρύσεως Οργανισμού Μεγάρου Μουσικής 
Αθηνών και Προσυμφώνου δωρεάς, η οποία κυρώθηκε με 
το άρθρο 10 του Ν. 1198/81 «Περί ρυθμίσεως θεμάτων 
αναγόμενων εις την εκτός του Άθω ακίνητον περιουσίαν 
των Ιερών Μονών του Αγίου Όρους κ.λπ. (ΦΕΚ 238/Α/ 
1.9.81). 

2. ΤηνΥΠΠΟ/ΔΙΟΙΚ/Β/17899/4.4.2003 απόφασή μας, με 
την οποία διορίστηκαν τα μέλη του Δ. Σ. του Οργανισμού 
Μεγάρου Μουσικής Αθηνών, όπως αυτή τροποποιήθηκε 
μεταγενέστερα. 

3. Το από 26 Ιανουάριου 2004 έγγραφο του Ο.Μ.Μ.Α. με 
συνημμένη την από 23 Ιανουάριου 2004 αίτηση παραίτη¬ 
σης του Ν.Δεσύλλα απάτην ιδιότητα του μέλους του Δ.Σ. 
του ανωτέρω Ν.Π.Ι.Δ. 

4. Την ΥΠΠΟ/ΓΝΟΣ/49610/26.11.90 απόφαση «Εξαίρε¬ 
ση από τον περιορισμό των τριών υπογραφών» (ΦΕΚ 743/ 
Β/29.11.90), αποφασίζουμε: 

1. Αποδεχόμαστε την από 23.1.2004 παραίτηση του Ν. 
Δεσύλλα, Αρχιτέκτονας, από μέλος του Διοικητικού Συμ¬ 
βουλίου του Οργανισμού Μεγάρου Μουσικής Αθηνών. 

2. Διορίζουμε, ως μέλος του ανωτέρω Διοικητικού Συμ¬ 
βουλίου, για το υπόλοιπο της θητείας του (λήξη θητείας 
26.4.2006) την Βαρβάρα Ζάζου - Μπελεζίνη, Τοπογράφο 
Μηχανικό, σε αντικατάσταση του ως άνω παραιτηθέντος. 

Κατά τα λοιπά ισχύει η ΥΠΠΟ/ΔΙΟΙΚ/Β/17899/4.4.2003 
απόφασή μας (ΦΕΚ401/Β/8.4.2003), όπως τροποποιήθη¬ 
κε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 3723/47 (3) 

Άρση άδειας ίδρυσης και λειτουργίας της Μουσικής 
Σχολής Α. Φωτοπούλου «ΟΡΙΖΟΝΤΑΣ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ/γμα 191/2003 «Οργανισμός Υπουργείου Πο¬ 
λιτισμού» (ΦΕΚ 146/Α/2003). 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΚΑΤΕΧΝ/Δ/33358/23.8.93 «χο¬ 
ρήγηση άδειας ίδρυσης και λειτουργίας Μουσικής Σχο¬ 
λής, στην Αντωνία Φωτοπούλου» (ΦΕΚ682/Β/3.9.93). 

6. Την απόφαση ΥΠ.ΠΟ/ΓΝΟΣ/49095/30.10.91 «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γεν. Γραμματείς, Γεν. 
Δ/ντές, Προϊσταμένους Δ/νσεων, Τμημάτων, Γραφείων 
της Κ.Υ. του ΥΠ.ΠΟ» (ΦΕΚ987/Β/28.11.91). 

7. Την από 8.12.2003 αίτηση της Αντωνία Φωτοπούλου 
ιδρύτριας της Μουσικής Σχολής, αποφασίζουμε: 


Αίρουμε την άδεια ίδρυσης και λειτουργίας της «Μουσι¬ 
κής Σχολής Α. Φωτοπούλου «ΟΡΙΖΟΝΤΑΣ» από το β' εξά¬ 
μηνο του σχολικού έτους 2003 - 2004 κατόπιν αιτήσεως 
της ιδρύτριας της Σχολής. 

Από τις διατάξεις αυτής της απόφασης δεν προκαλείται 
δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2004 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 5117.03/01/2004 (4) 

Υπερωριακή εργασία μόνιμου προσωπικού του 
Λιμενικού Ταμείου ΧΑΛΚΙΔΑΣ για το έτος 2004. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλλή- 
λωντου Δημοσίου, ΝΠΔΔκαιΟΤΑ, μονίμων στελεχών των 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του πυροσβεστικού και Λιμενικού Σώματος και 
άλλες συναφείς διατάξεις». 

2. Τις διατάξεις των άρθρων 13 και 15 του ειδικού Κανο¬ 
νισμού Λιμένα ΧΑΛΚΙΔΑΣ (ΦΕΚ 242 Β /1980). 

3. Την 121/13.11.2003 Πράξη Λιμενικής Επιτροπής Λ.Τ. 
ΧΑΛΚΙΔΑΣ. 

4. Το 1500/28.11.2003 έγγραφο Λ.Τ. ΧΑΛΚΙΔΑΣ. 

5. Την 2/72757/002/31.12.2003 εγκύκλιο του Υπουργεί¬ 
ου Οικονομικών/ Γ.Λ.Κ., αποφασίζουμε: 

1. Την έγκριση πραγματοποίησης με αμοιβή: 

Χιλίων διακοσίων (1200) ωρών απογευματινής υπερω- 
ριακής εργασίας συνολικά, με αμοιβή, για πέντε (05) 
υπαλλήλους του Λ.Τ. ΧΑΛΚΙΔΑΣ, για την αντιμετώπιση 
εποχιακών και εκτάκτων υπηρεσιακών αναγκών. 

Τριών χιλιάδων τριακοσίων εξήντα (3.360) ωρών εξαι¬ 
ρέσιμων ημερών, προς συμπλήρωση της εβδομαδιαίας 
υποχρεωτικής συνολικά, με αμοιβή για εννέα (09) υπαλ¬ 
λήλους του Λ.Τ. ΧΑΛΚΙΔΑΣ και 

Δέκα χιλιάδων εννιακοσίων πενήντα (10.950) ωρών νυ¬ 
κτερινής εργασίας προς συμπλήρωση της εβδομαδιαίας 
υποχρεωτικής συνολικά, με αμοιβή για εννέα (09) υπαλ¬ 
λήλους του Λ.Τ. ΧΑΛΚΙΔΑΣ όπου υπηρετούν συνολικά δε¬ 
καοκτώ (18) υπάλληλοι για το έτος 2004. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο μη- 
νιαίως. 

2. Οι άλως εξαιρετικές υπηρεσιακές ανάγκες που επι¬ 
βάλλουν την υπερωριακή απογευματινή απασχόληση του 
προσωπικού αυτού οφείλονται στους λόγους που αναλυ¬ 
τικά εκτείθενται κατωτέρω καθώς σύμφωνα με τις αναφε- 
ρόμενες διατάξεις στο αριθ. 2 του προοιμίου παρέχουν 
υπηρεσίες καθ’ όλο το εικοσιτετράωρο και όλες τις ημέ¬ 
ρες του χρόνου: 

Επίβλεψη λιμενικών έργων και συντήρηση τους. 

Εξυπηρέτηση εμπορευματικού λιμένα Χαλκίδας 
(φορ/σεις, ζυγίσεις εμπορευμάτων κ.λπ.). 

Παρακολούθηση και διαφύλαξη τωνχώρωντης χερσαί¬ 
ας ζώνης. 

Οι υπάλληλοι του Λ.Τ. ΧΑΛΚΙΔΑΣ παρέχουν υπηρεσίες 
επί 24ώρου βάσεως όλες τις ημέρες του χρόνου για τη 
λειτουργία και εποπτεία της Γέφυρας Πορθμού Ευρίπου, 
όπως προκύπτει από τις αναφερόμενες στην παρ. 2 του 
προοιμίου, διατάξεις. 

3. Για την δαπάνη που θα προκύψει από την ανωτέρω αι¬ 
τία ύψους 34.800 ΕΥΡΩ περίπου υπάρχει εγγεγραμμένη 
πίστωση στον Προϋπολογισμό έτους 2004 του Λιμενικού 
Ταμείου ΧΑΛΚΙΔΑΣ και δεν βαρύνεται ο Κρατικός Προϋ¬ 
πολογισμός. 

Η προκύπτουσα σχετική δαπάνη δεν μπορεί σε καμία 
περίπτωση, να υπερβαίνει κατά μήνα το ένα δωδέκατο 
(1/12) των εγγεγραμμένων στο προϋπολογισμό πιστώσε¬ 
ων. Αύξηση των συνολικών πιστώσεων του προϋπολογι¬ 
σμού για πόσης φύσεως υπερωριακή εργασία είναι δυνα¬ 
τή με απόφαση του Υπουργού Οικονομίας και Οικονομι¬ 
κών σύμφωνα με τις διατάξεις του τελευταίου εδαφίου 
της παρ. 1 του αρθρ. 16 του Ν. 3205/2003. 

4.0 αριθμόςτου προσωπικού που θα απασχοληθεί υπε- 
ρωριακά κάθε φορά, και ο αριθμός των ωρών, θα εξαρτη- 
θεί από τις πραγματικές υπηρεσιακές ανάγκες και θα κα- 
θορισθεί με απόφαση της Λιμενικής Επιτροπής ΧΑΛΚΙ¬ 
ΔΑΣ κατά περίπτωση. 

Υπεύθυνος για την παρακολούθηση και τον έλεγχο 
πραγματοποίησης υπερωριακής απασχόλησης, για το 
Λ.Τ. ΧΑΛΚΙΔΑΣ, ορίζεται η υπάλληλος Μαρία ΑΛΕΞΙΟΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριν τη δη¬ 
μοσίευση της και έως 31.12.2004. 

Πειραιάς, 30 Ιανουάριου 2004 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 
-♦- 

Αριθ. οικ. 660 (5) 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Πλατυκάμπου Ν. Λάρι¬ 
σας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Ι.Τιςδιατάξεις: 

α) Του άρθρου 12 του Ν. 2880/2001 (ΦΕΚ 9/τ.Α'/ 
30.1.2001) «Πρόγραμμα Πολιτεία για τη μεταρρύθμιση 
και τον εκσυγχρονισμό της Δημόσιας Διοίκησης και άλλες 
διατάξεις». 

β) Του άρθρου 9 του Ν. 2503/1997 (ΦΕΚ 107τ.Α'/1997) 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5 του άρθρου 8 του Νόμου 2307/ 
1995 «Προσαρμογή νομοθεσίας αρμοδιότητας Υπουρ¬ 
γείου Εσωτερικών στις διατάξεις για τη Νομαρχιακή Αυ¬ 
τοδιοίκηση και άλλες διατάξεις». 

δ) Του Ν. 1431/1984 (ΦΕΚ 46/τ.Α'/16.4.1984) «Ρύθμιση 
θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 


ε) Του άρθρου 26 παρ. 3του Ν. 2819/2000 (ΦΕΚ 84/Τ.Α./ 
15.3.2000 «Ίδρυση Εταιρείας Ολυμπιακό Χωριό 2004: 
προστασία Ολυμπιακών Συμβόλων και Σημάτων και άλλες 
διατάξεις». 

στ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

η) Των Π.Δ/των 50/2001 (ΦΕΚ 39/τ.Α'/5.3.2001) «Καθο¬ 
ρισμός των προσόντων διορισμού σε θέσεις φορέων του 
Δημόσιου Τομέα», 37α/1987 (ΦΕΚ 11/τ.Α'/1987) «Μερική 
επέκταση διατάξεων - που ισχύουν για τους Δημοσίους 
Υπαλλήλους και τους υπαλλήλους των άλλων νομικών 
προσώπων δημ. Δικαίου και στους υπαλλήλους των ΟΤΑ 
και προσαρμογή στις ρυθμίσεις του Ν. 1586/1986» και 22/ 
1990 (ΦΕΚ 7/τ.Α'/1990) «Μερική επέκταση διατάξεων - 
που ισχύουν για τους Δημοσίους Υπαλλήλους και τους 
υπαλλήλους των άλλων νομικών προσώπων δημ. Δικαίου 
και στους υπαλλήλους των ΟΤΑ» όπως ισχύουν κάθε φο¬ 
ρά. 

θ) Των άρθρων 26, 198 και 203 του Δ.Κ.Κ. (Π.Δ/μα 
410/1995), όπως ισχύουν. 

ι) Του 276/85 Π.Δ/τος (ΦΕΚ 102/τ.Α'/1986) «Δυναμικότη¬ 
τα και σύνθεση προσωπικού Κρατικών Παιδικών Σταθ¬ 
μών, Ίδρυση Βρεφικών Τμημάτων» και του 92/1989 
Π.Δ/τος (ΦΕΚ41/τ.Α'/1989) με το οποίοτροποποιήθηκετο 
προηγούμενο ως προς τη δυναμικότητα του ανωτέρω 
Παιδικού Σταθμού. 

ια) Τις 2813/3.6.1987 (ΦΕΚ 22/τ.Β'/1987 και Γ2β/5466/ 
5.12.1988 (ΦΕΚ900/τ.Β'/1988) αποφάσεις των Υπουργών 
Προεδρίαςτης Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία των ορ¬ 
γανικών μονάδων διαφορετικής ονομασίας ιδρυμάτων 
κοινωνικής πρόνοιας εποπτευομένων από το Υπουργείο 
Υγείας και Πρόνοιας προς τις Διευθύνσεις, Τμήματα και 
Αυτοτελή Γ ραφεία και τον καθορισμό των κλάδων προϊ¬ 
σταμένων των μονάδων αυτών. 

ιβ) Την 94/2003 απόφαση του Δ.Σ. Πλατυκάμπου, με την 
οποία εγκρίνεται ή 17/2003 απόφαση του Διοικητικού 
Συμβουλίου, του Δημοτικού Παιδικού Σταθμού Πλατυκά¬ 
μπου, «περί ψήφισής του Ο.Ε.Υ. αυτού». 

ιγ) Την 99/2003 γνωμοδότηση του Υπηρεσιακού Συμ¬ 
βουλίου των Ο.Τ.Α. (14/2003 ΠΡΑΚΤΙΚΟ). 

2. Την ανάγκη της εύρυθμης και απρόσκοπτης λειτουρ¬ 
γίας του Ν.Π.Δ.Δ. σε σχέση με τον κοινωνικό σκοπό που 
καλείται να επιτελέσει. 

3. Την 2682/2001 (ΦΕΚ 597/2001/Τ.Β') απόφασή μας, 
περί παροχής εξουσιοδότησης υπογραφής εγγράφων, 
στον Προϊστάμενο της Δ/νσης Αυτ/σης και Αποκ/σης «Με 
εντολή Γεν. Γραμ. Περ. Θεσσαλίας», αποφασίζουμε: 

Εγκρίνουμε τον Οργανισμό Εσωτερικής Υπηρεσίας, 
του Δημοτικού Παιδικού Σταθμού Πλατυκάμπου ως εξής: 

Άρθρο Ιο 

Διάρθρωση υπηρεσίας 

Η υπηρεσία του Π.Σ είναι ενιαία και λειτουργεί σε επίπε¬ 
δο αυτοτελούς γραφείου, δυναμικότητας πενήντα (50) 
νηπίων ηλικίας από 2,5 ετών έως της εγγραφής των σε 
σχολείο βαθμίδας του Υπουργείου Παιδείας. 

Άρθρο 2ο 
Διοίκηση 

Της υπηρεσίας του παιδικού σταθμού ανώτατο συλλο¬ 
γικό όργανο διοίκησης είναι το Δ.Σ. του σταθμού και εκ¬ 
προσωπείται δια του προέδρου. 

Το Δ.Σ. διοικεί τον παιδικό σταθμό, ο προϊστάμενος τον 
διευθύνει, το δε προσωπικό που υπηρετεί ενεργεί σύμ¬ 
φωνα με τις εντολές και οδηγίες της ιεραρχίας και όπως 
οι σχετικοί Νόμοι, Διατάγματα, υπουργικές αποφάσεις, 
εγκύκλιοι κ.λπ. ορίζουν. 

Άρθρο 3ο 

Οργανική σύνθεση προσωπικού 


Α. ΜΟΝΙΜΟ 

ΠΡΟΣΩΠΙΚΟ 


1 ΤΕ9 

ΒΡΕΦΟΝΗΠΙΟΚΟΜΙΑΣ 

θέσεις 2 

2 ΔΕΙ 

ΔΙΟΙΚΗΤΙΚΩΝ 

θέσεις 1 

3 ΔΕ8 

ΒΟΗΘΩΝ ΒΡΕΦ/ΜΩΝ ΠΑΙΔ/ΜΩΝ 

θέσεις 2 

4 ΔΕ32 

ΜΑΓΕΙΡΩΝ 

θέσεις 1 

5 ΥΕ14 

ΒΟΗΘΗΤΙΚΟΥ ΠΡΟΣΩΠΙΚΟΥ 



(ΒΟΗΘΟΣ ΜΑΓΕΙΡΟΥ) 

θέσεις 1 

6 ΥΕ16 

ΠΡΟΣΩΠΙΚΟΥ ΚΑΘΑΡΙΟΤΗΤΟΣ 

θέσεις 2 

Β. ΜΟΝΙΜΟ 

ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1 ΤΕ9 

ΒΡΕΦΟΝΗΠΙΟΚΟΚΙΑΣ 

θέσεις 2 

2 ΔΕΙ 

ΔΙΟΙΚΗΤΙΚΟΥ ΛΟΓΙΣΤΙΚΟΥ 

θέσεις 1 

3 ΥΕ14 

ΜΑΓΕΙΡΩΝ 

θέσεις 1 

4 ΥΕ16 

ΠΡΟΣΩΠΙΚΟ ΚΑΘΑΡΙΟΤΗΤΑΣ 

θέσεις 1 


Όλες οι προσωποπαγείς θέσεις κατέχονται. 

Γ. ΕΠΟΧΙΑΚΟ ΠΡΟΣΩΠΙΚΟ 

1 ΥΕ14 ΒΟΗΘΗΤΙΚΟ ΠΡΟΣΩΠΙΚΟ 

(ΜΑΓΕΙΡΕΙΟΥ) θέσεις 1 

2 ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ θέσεις 1 

Όλες οι θέσεις μόνιμου προσωπικού κατηγορίας ΤΕ, 

ΔΕ, διαβαθμίζονται από τον Δ' (εισαγωγικό) έως τον 
Α'(ανώτατο) βαθμό. 

Όλες οι θέσεις μόνιμου προσωπικού ΥΕ διαβαθμίζονται 
από τον Ε'(εισαγωγικό) έως τον Β'(ανώτατο) βαθμό. 

Άρθρο 4ο 

Προϊστάμενος υπηρεσίας 

Προϊστάμενος της υπηρεσίας επιλέγεται από τους κλά¬ 
δους ΤΕ9 ΒΡΕΦΟΝΗΠΙΟΚΟΜΙΑΣ, ή ΔΕ8 ΒΟΗΘΩΝ ΒΡΕ- 
ΦΟΚΟΜΩΝ-ΠΑΙΔΟΚΟΜΩΝ ή ΔΕΙ ΔΟΙΗΚΗΤΙΚΩΝ-ΑΟ- 
ΓΙΣΤΙΚΩΝ ως οι νόμοι κάθε φορά ορίζουν. 

Καθήκοντα προϊστάμενου: 

1. Προΐσταται της υπηρεσίας την οποία διευθύνει, συ¬ 
ντονίζει και εποπτεύει, για την εύρυθμη λειτουργία του 
ΠΣ, την ακριβή τήρηση του κανονισμού λειτου ργίας και εί¬ 
ναι υπεύθυνος για την εν γένει διοίκηση της υπηρεσίας, 
σύμφωνα με τους νόμους και τις αποφάσεις του Δ.Σ. και 
του προέδρου. 

2. Παρακολουθεί την υπηρεσία και ενημερώνει σχετικά 
τον πρόεδρο και την υπηρεσία, θέτει δε υπόψη του προέ¬ 
δρου κάθε εισερχόμενο έγγραφο ενημερώνοντας αυτόν 
σχετικά. 

3. Εισηγείται εγγράφως στον πρόεδρο για κάθε θέμα 
ημερήσιας διάταξης των συνεδριάσεων του Δ.Σ. και είναι 
υπεύθυνος για την σύννομη διατύπωση των σχετικών 
αποφάσεων και μεριμνά για την εκτέλεση τους. 

4. Ενόψει σύνταξης του ετήσιου προϋπολογισμού ειση- 
γείται εγγράφως στον πρόεδρο για τις ανάγκες του παι¬ 
δικού σταθμού σε εξοπλισμό, έργα και εργασίες, σε ψυ- 
χαγωγικό-παιδαγωγικό υλικό κατά είδος και ποσότητα, 
για τις ετήσιες εκδηλώσεις-εορτές που προγραμματίζει 


να γίνουν προς όφελος των νηπίων, προκειμένου να εντα¬ 
χθούν σχετικές πιστώσεις στον προϋπολογισμό. 

5. Συντάσσει εβδομαδιαίο πρόγραμμα συσσιτίου σε συ¬ 
νεργασία με τον διαχειριστή, λαμβάνοντας υπόψη τα εκά- 
στοτε αποθέματα αποθήκης και τις δυνατότητες της το¬ 
πικής αγοράς, τις διατροφικές ανάγκες των νηπίων και τις 
σχετικές αποφάσεις του Δ.Σ. 

6. Εποπτεύει το προσωπικό για την σωστή εκτέλεση των 
καθηκόντων και τήρησης του ωραρίου του, της διοικητι¬ 
κής των εξέλιξης, τις κάθε είδους άδειες των, ενημερώνει 
δε τον πρόεδρο εγγράφως για κάθε θέμα που προκύπτει, 
βεβαιώνει δε την ανελλιπή ή όχι εργασία όλων, για την τυ¬ 
χόν περικοπή αποδοχών ή επιδομάτων. 

7. Τηρεί: 

I. Εμπιστευτικό πρωτόκολλο αλληλογραφίας 

II. Μητρώο και φακέλους προσωπικού 

III. Βιβλίο παρουσίας και αδειών προσωπικού. 

Εποπτεύει την από το παιδαγωγικό προσωπικό τήρηση 

των, μητρώου και φακέλων νηπίων, βιβλίο παρουσίας νη¬ 
πίων καθώς και κάθε άλλου απαραίτητου βιβλίου ή στοι¬ 
χείου που αφορούν τη σωστή λειτουργία της υπηρεσίας. 

Γιατην άσκηση των καθηκόντων του προϊσταμένου, αυ¬ 
τός απαλλάσσεται από τα καθήκοντα της ειδικότητας του 
κατά μία και μισή ώρα ημερησίως. 

Άρθρο 5ο 

Καθήκοντα προσωπικού 

Το προσωπικό καλύπτει πλήρως το ωράριο του Π.Σ. 
(07:00 - 16:00) και είναι υποχρεωμένο να συμβάλλει με 
όλες του τις δυνάμεις στην εύρυθμη λειτουργία του, να 
καλλιεργεί και να αναπτύσσει περαιτέρω τις γνώσεις του 
παρακολουθώντας τις επιστημονικές εξελίξεις και την 
σχετική νομοθεσία στον τομέα του, να φροντίζει για την 
ψυχαγωγία και την διαπαιδαγώγηση των φιλοξενούμενων 
παιδιών, να φροντίζει για την ψυχαγωγία και την διαπαι¬ 
δαγώγηση των φιλοξενουμένων νηπίων και να αφιερώνει 
στα καθήκοντα που του αναθέτουν όλες τις δυνάμεις και 
δραστηριότητες ασκώντας αυτά ευσυνείδητα. 

Άρθρο 6ο 

Ειδικά καθήκοντα προσωπικού 

1. Παιδαγωγικό Προσωπικό 

α) Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρησίου προγράμματος ανάλογα με την ηλικία και τις ανά¬ 
γκες τους. Απασχολείτο παιδιά σύμφωνα με το ημερήσιο 
πρόγραμμα της ηλικίας τους. 

β) Εισηγείται στον προϊστάμενο τις ανάγκες εφοδια¬ 
σμού του σταθμού με παιδαγωγικά, ψυχαγωγικά κ.λπ. εί¬ 
δη. 

γ) Συντάσσει και εφαρμόζει το παιδαγωγικό πρόγραμ¬ 
μα που ακολουθεί ο σταθμός, σύμφωνα με τα ισχύοντα 
για ανάλογες ηλικίες παιδιών. 

δ) Εποπτεύει, βοηθά και καθοδηγεί τα φιλοξενούμενα 
παιδιά για την ικανοποίηση των ατομικών τους αναγκών, 
στο φαγητό, στην ατομική τους υγιεινή, στην τουαλέτα 
κλπ, ενθαρρύνοντας πάντα την αυτοεξυπηρέτηση τους. 

ε) Ενημερώνει τους γονείς και τους προϊσταμένους, για 
κάθε ύποπτο σχετικά με την υγεία τους περιστατικό. 

στ) Τηρεί μητρώο και φακέλους νηπίων καθώς και βιβλίο 
παρουσίας των παιδιών και ενημερώνει αρμοδίως για τις 
καθυστερήσεις παιδιών είτε στην προσέλευση είτε τις 
απουσίες τους. 

ζ) Λόγω της άμεσης επαφής του με τα παιδιά προσφέ¬ 
ρει σε αυτά με υπομονή και στοργή όλες τις δυνατότητες 
και προϋποθέσεις για να αναπτύξουν την προσωπικότητα 
τους, επιδιώκοντας συνεχώς να δημιουργήσουν ικανότη¬ 
τες συγκέντρωσης, αυτενέργειας, εμπιστοσύνης στον 
εαυτό τους και να αναπτύξουν τις προσωπικές τους δυ¬ 
νατότητες. Σε καμία περίπτωση και για οποιονδήποτε λό¬ 
γο δεν επιτρέπεται η κακή μεταχείριση των παιδιών (εκ¬ 
φοβισμός, σωματική ποινή κ.λπ). 

2. Ο Διαχειριστής του νομικού προσώπου 

α) Είναι υπεύθυνος για την προμήθεια και τον έγκαιρο 
εφοδιασμό του σταθμού με τα αναγκαία τρόφιμα και λοι¬ 
πά υλικά, σύμφωνα με τις εκάστοτε αποφάσεις του Δ.Σ. 
και τις έγγραφες εντολές του προέδρου και του προϊστα¬ 
μένου καθώς και για την καλή φύλαξη, συντήρηση και διά¬ 
θεση τους, καθώς και για την λοιπή εν γένει περιουσία του 
σταθμού. 

β) Συντάσσει τις μισθολογικές καταστάσεις του προσω¬ 
πικού του σταθμού και υπολογίζει με βάση τις ισχύουσες 
νομοθεσίες τυχόν πρόσθετες αμοιβές (υπερωρίες κ.λπ.) 
καθώς και κάθε είδους υπέρ τρίτων κρατήσεις. 

γ) Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

δ) Πραγματοποιεί τις πληρωμές και εισπράξεις του νο¬ 
μικού προσώπου. Είναι υπεύθυνος για την έγκαιρη από¬ 
δοση των γενομένων κρατήσεων για φόρους ή ασφαλι¬ 
στικές εισφορές. 

ε) Είναι υπεύθυνος για την τήρηση γενικά των λογαρια¬ 
σμών του νομικού προσώπου, την συγκέντρωση των πα¬ 
ραστατικών στοιχείων της διαχείρισης και την φύλαξη και 
ταξινόμηση όλων των δικαιολογητικών εισπράξεων και 
πληρωμών έτσι ώστε να είναι ευχερής ο έλεγχος της δια¬ 
χείρισης σε οποιονδήποτε χρόνο. 

στ) Συντάσσει τον προϋπολογισμό σύμφωνα με τις 
εντολές του Προέδρου και τα έγγραφα αιτήματα του 
προϊσταμένου, εισηγούμενος εγκαίρως, τυχόν αναμόρ¬ 
φωσή του, καθώς επίσης τον ετήσιο απολογισμό και ισο¬ 
λογισμό του Δημοτικού Παιδικού Σταθμού. 

ζ) Είναι υπεύθυνος για την περιουσία του σταθμού, την 
απογραφή της οποίας πραγματοποιεί κάθε χρόνο μαζί με 
τον προϊστάμενο. 

η) Εισηγείται στο Δ.Σ. την καταστροφή ή διαγραφή πε¬ 
ριουσιακών στοιχείων από τα βιβλία. 

3. Ο μάγειρας ή μαγείρισσα 

α) Είναι υπεύθυνος/η για την καθαριότητα του μαγει¬ 
ρείο και την επιμελημένη παρασκευή του φαγητού, σύμ¬ 
φωνα με το διαιτολόγιο, για την τήρηση όλων των όρων 
υγιεινής στους χώρους παρασκευής φαγητού, τη διανο¬ 
μή και μεριδοποίησητου φαγητού μη επιτρέποντας την εί¬ 
σοδο στους χώρους του μαγειρείου εις στους μη έχοντας 
εργασία. 

β) Παραλαμβάνει από τον διαχειριστή τις αναγκαίες πο¬ 
σότητες υλικών για την παρασκευή των φαγητών με βάση 
το πρόγραμμα συσσιτίου. 

γ) Πλένει και τακτοποιεί τα μαγειρικά σκεύη και είδη 
εστίασης και φροντίζει για την καλή κατάσταση τους ευ- 
θυνόμενος για κάθε απώλεια ή αδικαιολόγητη καταστρο¬ 
φή. 

δ) Προτείνει την λήψη μέτρου που θεωρεί απαραίτητο 
για την καλή λειτουργία του μαγειρείου. 

4. Το Βοηθητικό Προσωπικό Μαγειρείου 

α) Όταν στο σταθμό δεν υπηρετεί μάγειρας, εκτελεί 
χρέη μαγείρου. 


β) Όταν υπηρετεί μάγειρας βοηθά αυτόν σε κάθε εργα¬ 
σία του μαγειρείου καθώς και σε κάθε άλλη βοηθητική ερ¬ 
γασία μαγειρείου ή καθαριότητας. 

5. Το Προσωπικό καθαριότητας 

α) Εκτελεί τις εργασίες καθαριότητας των εσωτερικών 
και εξωτερικών χώρων του σταθμού (πλην μαγειρείου) 
καθώς και την πλύση κάθε είδους ιματισμού του Π.Σ. 

β) Χρησιμοποιεί υλικά καθαριότητας που παραλαμβά- 
νει από τον Διαχειριστή. 

γ) Φροντίζει για το σερβίρισμα του φαγητού και την συ¬ 
γκέντρωση των ειδών σερβιρίσματος. 

δ) Εκτελεί κάθε άλλη υπηρεσία σχετική με την ειδικότη¬ 
τα του που του ανατίθεται. 

Άρθρο 7ο 

Για ότι δεν προβλέπεται στον παρόντα οργανισμό 
ισχύουν οι εκάστοτε κείμενες διατάξεις. 

Από την ψήφιση του παραπάνω οργανισμού εσωτερι¬ 
κής υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2003 ο οποίος ενι- 
σχύεται από τους ΚΑΠ, τροφεία κ.λπ. ύψους 106.000 Ευ¬ 
ρώ περίπου εφ’ όσον προσληφθούν όλοι και για τα 
επόμενα οικονομικά έτη το ύψος της δαπάνης δεν μπορεί 
να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 16 Ιανουάριου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 

-♦- 

Αριθ.οικ. 121 (6) 

Καθιέρωση υπερωριακής απογευματινής εργασίας, ερ¬ 
γασίας κατά τις Κυριακές και εξαιρέσιμες ημέρες, κα¬ 
θώς και νυκτερινές ώρες κατά το έτος 2004, για τους 
υπαλλήλους που υπηρετούν στη Ν. Α. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη : 

1. Τις διατάξεις του άρθρου 29 του Ν. 2683/99 (ΦΕΚ 
19Α) «Κύρωση του Κώδικα Κατάστασης Δημοσίων Πολιτι¬ 
κών Διοικητικών υπαλλήλων Ν.Π.Δ.Δ. και άλλες διατά¬ 
ξεις». 

2. Τις διατάξεις του άρθρου 16 του Ν. 3205/2003 (ΦΕΚ 
297/Α ), και ως ορίζεται, με την επιφύλαξη των διατάξεων 
της παρ. 10 του άρθρου 12 του Ν. 2503/97 (ΦΕΚ 107/Α) 
και τις όμοιες του άρθρου 25 παρ. 7 του Ν. 2738/99 (ΦΕΚ 
180/Α'). 

3. Τις διατάξεις του άρθρου 2 του Ν. 301/76. 

4. Τις διατάξεις του Π.Δ. 30/96, (ΦΕΚ21Α) «Κώδικας Νο¬ 
μαρχιακής Αυτοδιοίκησης». 

5. Τιςδιατάξειςτου άρθρου ΙΟτουΝ. 2732/99, (ΦΕΚ154 
Α). 

6. Την 4143/23.10.2003 απόφασή μας, εφαρμογή εναλ¬ 
λασσόμενου ωραρίου εργασίας υπαλλήλων της Δ/νσης 
Αγροτικής Ανάπτυξης. 

7. Την ανάγκη απασχόλησης των υπαλλήλων της Ν. Α. 
Αργολίδας πέρα από τις ώρες υποχρεωτικής απασχόλη¬ 
σης, καθώς και κατά τις Κυριακές και εξαιρέσιμες ημέρες 
και τις νυχτερινές ώρες για την αντιμετώπιση εποχιακών 
εκτάκτων ή επειγουσών αναγκών. 

8. Το ότι, με την παρούσα απόφαση θα προκληθεί δα¬ 
πάνη σε βάρος των φορέων του προϋπολογισμού μας, 


Φ.072 

ΚΑΕ0511 

12.500 ευρώ 

Φ.072 

ΚΑΕ 0512 

2.500 ευρώ 

Φ.073 

ΚΑΕ0511 

10.000 ευρώ 

Φ.151 

ΚΑΕ 0511 

3.200 ευρώ 

Φ.291 

ΚΑΕ 0511 

65.000 ευρώ 

Φ.291 

ΚΑΕ 0511 

15.000 ευρώ 

Φ.291 

ΚΑΕ 0512 

15.000 ευρώ 

Φ.292 

ΚΑΕ 0511 

1.500 ευρώ 

Φ.330 

ΚΑΕ 0511 

6.000 ευρώ 


του οποίου οι εγγεγραμμένες πιστώσεις επαρκούν, 
όπως προκύπτει και από το 25/2004 έγγραφο της Δ/νσης 
Οικονομικών Υπηρεσιών μας, αποφασίζουμε: 

Α. Κρίνουμε απαραίτητη την καθιέρωση υπερωριακής 
απογευματινής εργασίας καθώς και εργασίας κατά τις νυ¬ 
χτερινές ώρες, τις Κυριακές και τις εξαιρέσιμες ημέρες 
για την κάλυψη άλως εξαιρετικών ή εκτάκτων ή εποχιακών 
αναγκών των υπηρεσιών μας για το έτος 2004 και ιδίως: 

Απασχόληση υπαλλήλων με τον ποιοτικό και ποσοτικό 
έλεγχο εισαγόμενων ή εξαγόμενων αποσυρόμενων ή δια- 
κινούμενων στις χώρες της Ευρωπαϊκής Ένωσης γεωργι¬ 
κών ή μεταποιημένων ή προοριζομένων για μεταποίηση 
νωπών γεωργικών προϊόντων. 

Απασχόληση υπαλλήλωντου Τμήματος Καπνού στο Γε- 
ωργοκτηνοτροφικό τομέα σε θέματα παραγωγής και 
αγοράς καπνού, όπως ενημέρωση καπνοπαραγωγών, 
αγορές καπνού, έλεγχο καλλιεργούμενων εκτάσεων με 
καπνό κ.λπ. 

Απασχόληση υπαλλήλων για την αντιμετώπιση εκτά¬ 
κτων αναγκών όπως πλημμύρες, καύσωνες, χιονοπτώ¬ 
σεις, τελετές, δεξιώσεις, επισκέψεις επισήμων, πολιτιστι¬ 
κές εκδηλώσεις, μετακινήσεις Νομάρχη, διοικητική μέρι¬ 
μνα και υποστήριξη για τις παραπάνω δραστηριότητες 
κ.λπ. 

Απασχόληση υπαλλήλων για την υποβολή, παρακολού¬ 
θηση, υλοποίηση των έργων-πράξεων του Γ Κ.Π.Σ., την 
κατάρτιση προγραμμάτων Δημοσίων Επενδύσεων καιτην 
παρακολούθηση προκηρύξεων έργων-πράξεων μέσω 
του διαδικτύου. 

Απασχόληση υπαλλήλων για την αντιμετώπιση αυξημέ¬ 
νων αναγκών κατά την κατάρτιση του προϋπολογισμού, 
ισολογισμό, απολογισμό, κλείσιμο οικονομικού έτους σε 
συνδυασμό με την εξυπηρέτηση των παραπάνω εκτάκτων 
αναγκών και δραστηριοτήτων και την λογιστική και ταμει¬ 
ακή τους τακτοποίηση. 

Απασχόληση υπαλλήλων της Δ/νσης Υγείας Πρόνοιας 
για την αντιμετώπιση εκτάκτων αναγκών σε θέματα κοι¬ 
νωνικής προστασίας και Δημόσιας Υγείας. 

Απασχόληση υπαλλήλων της Δ/νσης Κτηνιατρικής και 
Αλιείας με τον Υγειονομικό έλεγχο καιτην διεύρυνση επιζω- 
ωτιών καθώς και εργασιών που έχουν ενταχθεί στο Γ Κ. Π .Σ. 

Απασχόληση υπαλλήλων με έκδοση αδειών εργασίας 
αλλοδαπών, σχετικό έλεγχο και παραλαβή αιτήσεων και 
δικαιολογητικών κ.λπ. 

Β. Ορίζουμε υπεύθυνους για τον έλεγχο και την παρα¬ 
κολούθηση της πραγματοποίησης παροχής υπερωρια- 
κής απασχόλησης: 

α) Των υπαλλήλων που θα εργασθούν υπερωριακά στον 
ποιοτικό και ποσοτικό έλεγχο καθώς και στα θέματα του 
Γεωργοκτηνοτροφικού τομέα, δηλαδή, παραγωγής και 
αγοράς καπνού, κατά τα παραπάνω, τον Προϊστάμενο 
της Δ/νσης Αγροτικής Ανάπτυξης. 


β) Των υπαλλήλων που θα απασχοληθούν υπερωριακά 
για αντιμετώπιση αυξημένων αναγκών στη Δ/νση Οικονο¬ 
μικών Υπηρεσιών κατά τα παραπάνω, τον Προϊστάμενο 
Οικονομικών Υπηρεσιών. 

γ) Των υπαλλήλων που θα απασχοληθούν υπερωριακά 
σε θέματα κοινωνικής προστασίας και Δημόσιας Υγείας 
την Προϊσταμένη Δ/νσης Υγείας Πρόνοιας. 

δ) Των υπαλλήλων που θα απασχοληθούν υπερωριακά 
σε θέματα υγειονομικού ελέγχου και διεύρυνσης επιζωω- 
τιών της Προϊσταμένη της Δ/νσης Κτηνιατρικής και Αλιεί¬ 
ας. 

ε) Των υπαλλήλων που θα απασχοληθούν υπερωριακά 
με την έκδοση αδειών εργασίας αλλοδαπών, τον Προϊ¬ 
στάμενο του Τμήματος Απασχόλησης. 

στ) Τ ων υπαλλήλων που θα εργασθούν υπερωριακά για 
την αντιμετώπιση των λοιπών εκτάκτων αναγκών, όπως 
αναφέρονται παραπάνω, την Προϊσταμένη της Δ/νσης Δι¬ 
οικητικών Υπηρεσιών και Προσωπικού. 

Γ. Κατανέμουμε ανά Δ/νση ανώτερο όριο ωρών υπερω- 
ριακής απογευματινής εργασίας ως εξής : 

Στη Δ/νση Αγροτικής Ανάπτυξης (Ποιοτικός έλεγχος) 6.200 

Στη Δ/νση Αγροτικής Ανάπτυξης (Γεωργοκτηνοτροφικά) 800 
Στη Δ/νση Οικονομικών Υπηρεσιών 2.300 

Στη Δ/νση Διοικητικών Υπηρεσιών & Προσωπικού 3.000 

Στη Δ/νση Υγείας Πρόνοιας 800 

Στο Αυτοτελές Τμήμα Απασχόλησης 1.420 

Στη Δ/νση Κτηνιατρικής & Αλιείας 380 

Δ. Κατανέμουμε επίσης ώρες ανά Δ/νση για υπερωρια- 
κή απασχόληση σε Κυριακές και εξαιρέσιμες ημέρες, ως 
εξής: 

Στη Δ/νση Αγροτικής Ανάπτυξης (Ποιοτικός έλεγχος) 1.850 

Στη Δ/νση Διοικητικών Υπηρεσιών & Προσωπικού 450 
Η κατανομή των ωρών υπερωριακής απογευματινής ερ¬ 
γασίας και ωρών απασχόλησης κατά τις Κυριακές και 
εξαιρέσιμες ημέρες ανά υπάλληλο θα γίνει με νεώτερες 
αποφάσεις, σύμφωνα με την εργασία που θα παρασχεθεί 
υπό την εποπτεία και ευθύνη των παραπάνω ορισθέντων 
Προϊσταμένων. 

Η ισχύς της απόφασης αυτής αρχίζει ένα μήνα πριν την 
δημοσίευσή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 9 Ιανουάριου 2004 
Ο Νομάρχης 

ΒΑΣΙΛΕΙΟΣ Ν. ΣΩΤΗΡΟΠΟΥΛΟΣ 

-♦- 

Αριθ. Γ. Ν. 32 (7) 

Καθιέρωση υπερωριακής με αμοιβή εργασίας υπαλλή¬ 
λων Νομαρχιακής Αυτοδιοίκησης Άρτας κατά το Α' 
εξάμηνο 2004. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1) Τις διατάξεις του άρθρου 16 Ν. 3205 (ΤΑ - ΦΕΚ 297/ 
23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ και Ο.Τ.Α. και άλλες 
συναφείς διατάξεις». 

2) Τις διατάξεις της παρ. 7 άρθρο 25 Ν. 2738/99 «Συλ¬ 
λογικές Διαπραγματεύσεις στη Δημόσια Διοίκηση, μονι¬ 
μοποιήσεις συμβασιούχων αορίστου χρόνου και άλλες 
διατάξεις» (ΦΕΚ 180Α/9.9.1999). 

3) Την 2/72757/0022/31.12.2003 εγκύκλιο του Γ.Λ.Κ 
«Παροχή οδηγιών για την εφαρμογή των διατάξεων του 
Ν. 3205/2003 (ΦΕΚ297/Α>. 

4) Τις διατάξεις του άρθρου 62 Π .Δ. 30/96 «Κώδικας Νο¬ 
μαρχιακής Αυτοδιοίκησης». 

5) Τις ειδικές έκτακτες υπηρεσιακές ανάγκες που πα¬ 
ρουσιάζονται για την αντιμετώπιση των οποίων απασχο¬ 
λείται ο οδηγός Νομάρχη, ο οδηγός του Γραφείου Βοη¬ 
θού Νομάρχη, οι υπάλληλοι του Γραφείου Νομάρχη, οι 
υπάλληλοι που ορίζονται ως εισηγητές στα συλλογικά όρ¬ 
γανα (Νομαρχιακό Συμβούλιο , Νομαρχιακή Επιτροπή), 
το προσωπικό που πρόκειται να απασχοληθεί για την ανα¬ 
θεώρηση των εκλογικών καταλόγων έτους 2004 και το 
προσωπικό καθαριότητας για την αντιμετώπιση έκτακτης 
ανάγκης στο κτίριο που στεγάζεται το Κ.Ε.Π Ν.Α Άρτας, 
πέραν του κανονικού ωραρίου σε 24ωρη βάση και με ερ¬ 
γασία απογευματινή, νυχτερινή και με εργασία Κυριακών 
και εξαιρέσιμων πέραν της υποχρεωτικής. 

6) Τογεγονόςότιτούψοςτηςπροκαλού μενη ς δ απ άνη ς 
ανέρχεται στο ποσό των «8.456 ευρώ» που θα αντιμετω¬ 
πιστεί από πιστώσεις που είναι εγγεγραμμένες στον Προ¬ 
ϋπολογισμό της Ν.Α. Άρτας και στους ΚΑΕ 0511-0512, 
αποφασίζουμε: 

Εγκρίνουμε την καθιέρωση υπερωριακής εργασίας 
απογευματινής, νυχτερινής, Κυριακών και εξαιρέσιμων 
πέραν του κανονικού ωραρίου για το Α' εξάμηνο έτους 
2004 ως κατωτέρω: 

Αριθμός υπαλλήλων 20 

Υπερωριακή απογευματινή εργασία 1240 

Υπερωριακή νυχτερινή εργασία 22η-6η Πρωινή 187 

Κυριακών -εξαιρέσιμων πέραν της υποχρεωτικής 6η- 
22η Πρωινή 186 

Κυριακών -εξαιρέσιμων πέραν της υποχρεωτικής 22η- 
6η πρωινή 96 

Η ονομαστική κατανομή και η κατανομή κατά είδος ερ¬ 
γασίας (απογευματινής, νυχτερινής, Κυριακών και εξαι¬ 
ρέσιμων θα γίνει με νεώτερες αποφάσεις μας. Η Γ.Ν 8/ 
12.1.2004 απόφασή μας καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 22 Ιανουάριου 2004 
Ο Νομάρχης 
Λ. ΡΙΖΟΣ 

-Φ- 

Αριθ. 1444 (8) 

Τροποποίηση της Ε/12450/94 απόφασης του Δ.Σ. του 
Ο.Ε.Ε.Κ. «Αντικατάσταση Κανονισμού Επαγγελματι¬ 
κής Κατάρτισης και Λειτουργίας των Ι.Ε.Κ.», όπως αυ¬ 
τή τροποποιήθηκε και ισχύει». 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ 

ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 

Σχετικά: 

1. Ο Νόμος 2009/92, «Εθνικό Σύστημα Επαγγελματικής 
Εκπαίδευσης και Κατάρτισης και άλλες διατάξεις» (ΦΕΚ 
18, Τ.Α'/14.2.92), όπως τροποποιήθηκε και ισχύει. 

2. Η 121/25.5.1992 Υπουργική Απόφαση του ΥΠΕΠΘ, 
(ΦΕΚ371,τ.Β'). 

3. Η Απόφαση Δ.Σ. του Ο.Ε.Ε.Κ. Ε/12450/94 «Αντικατά¬ 
σταση Κανονισμού Επαγγελματικής Κατάρτισης και Λει¬ 
τουργίας των Ι.Ε.Κ.» (ΦΕΚ 593, Τ.Β73.8.94), όπως αυτή 
τροποποιήθηκε και ισχύει. 


4. Τα προβλήματα που προέκυψαν κατά την εφαρμογή 
του ισχύοντος Κανονισμού Λειτουργίας των Ι.Ε.Κ. 

5. Την 1/14.1.2004 (θέμα 7β), Απόφαση του Δ.Σ. του 
Ο.Ε.Ε.Κ.. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την τροποποίηση του «Κανονισμού Επαγγελματικής 
Κατάρτισης και Λειτουργίας των Ι.Ε.Κ.», όπως τροποποι¬ 
ήθηκε και ισχύει, ως κατωτέρω: 

1. Η παράγραφος 1 του άρθρου 5 του 3 σχετικού να 
αντικατασταθεί ως εξής: 

«Καταρτιζόμενος σε Δημόσιο Ι.Ε.Κ., που επιθυμεί με¬ 
τεγγραφή σε άλλο Δημόσιο ή Ιδιωτικό, υποβάλλει αίτηση 
στο Ι.Ε.Κ. που καταρτίζεται εντός 15 ημερών από την έκ¬ 
δοση των αποτελεσμάτων των Τελικών Εξετάσεων του 
εαρινού εξαμήνου κατάρτισης, και εντός πέντε (5) ημε¬ 
ρών από την έκδοση των αποτελεσμάτων των Τελικών 
Εξετάσεωντου χειμερινού εξαμήνου κατάρτισης, αναφέ- 
ροντας τους λόγους, τη σειρά προτίμησης των Ι.Ε.Κ. που 
επιθυμεί να μετεγγραφεί και καταθέτοντας τα σχετικά δι- 
καιολογητικά. Ειδικότερα:...». 

2. Το εδάφιο (α) της παραγράφου (1) του άρθρου 5 του 
(3) σχετικού να τροποποιηθεί ως εξής: 

«α. Η αίτηση με τα δικαιολογητικά, συνοδευμένη από 
σχετική εισήγηση της Διοίκησης του I. Ε. Κ. διαβιβάζεται 
στη Διεύθυνση Κατάρτισηςτης Κεντρικής Υπηρεσίας του 
Ο. Ε. Ε. Κ. την επομένη της λήξης των ανωτέρω προθε¬ 
σμιών, η οποία αφού λάβει υπόψη της τους λόγους, απο¬ 
φασίζει να εγκρίνει ή να απορρίψει με απόφαση της τις αι- 
τούμενες μετεγγραφές». 

3. Το εδάφιο (β) της παραγράφου (1) του άρθρου 5 του 
(3) σχετικού να αντικατασταθεί ως εξής: 

«β. Κατ’ εξαίρεση, για περιπτώσεις μετάθεσης γονέων 
και καταρτιζομένων που είναι Στρατιωτικοί ή Υπάλληλοι 
στο Δημόσιο ή στον Ιδιωτικό Τομέα καθώς και σε περι¬ 
πτώσεις αλλαγής τόπου διαμονής ή όταν συντρέχουν σο¬ 
βαροί κοινωνικοί λόγοι, η Διεύθυνση Κατάρτισης και μόνο 
για το χειμερινό εξάμηνο Κατάρτισης αποφασίζει να 
εγκρίνει ή να απορρίψει με απόφαση της εκπρόθεσμες αι¬ 
τήσεις μετεγγραφής, εφόσον έχουν υποβληθεί πέντε (5) 
τουλάχιστον ημέρες πριν από την έναρξη των μαθημάτων 
του χειμερινού εξαμήνου κατάρτισης». 

4. Η παράγραφος (1) του άρθρου 8 του (3) σχετικού να 
τροποποιηθεί ως εξής: 

«...Η χρονική διάρκεια της εξέτασης είναι: μία ώρα για 
τα μαθήματα των οποίων οι ώρες εβδομαδιαίας διδασκα¬ 
λίας είναι μίαέωςτρεις και δύο ώρες για τα μαθήματατων 
οποίων οι ώρες εβδομαδιαίας διδασκαλίας είναι τέσσερις 
και άνω». 

5. Το εδάφιο (γ) της παραγράφου 1 του άρθρου 8 του 
(3) σχετικού συμπληρώνεται ως εξής: 

«... έργου. Για το χρόνο εξέτασης των μικτών μαθημά¬ 
των ισχύουν οι ανωτέρω χρόνοι εξέτασης για το κάθε μέ¬ 
ρος ξεχωριστά». 

6. Στην αρχή της περίπτωσης I του εδαφίου (α) της πα¬ 
ραγράφου (2) του άρθρου (8) του (3) σχετικού να προ¬ 
στεθεί το εξής: 

«I. Θεωρητικά μαθήματα. 

... Η χρονική διάρκεια της εξέτασης θεωρητικού μαθή¬ 
ματος ορίζεται σε δύο ώρες...». 

7. Στην αρχή της περίπτωσης II του εδαφίου (α) της πα¬ 
ραγράφου 2 του άρθρου 8 του 3 σχετικού να προστεθεί 
το εξής: 

«II. Εργαστηριακά μαθήματα. 

Η χρονική διάρκεια της εξέτασης εργαστηριακού μαθή¬ 
ματος ορίζεται σε είκοσι λεπτά ανά ομάδα εξεταζόμενων, 
ο αριθμός των οποίων εξαρτάται από τις υπάρχουσες θέ¬ 
σεις εργασίας». 

8. Στην περίπτωση II του εδαφίου (α) της παραγράφου 
2του άρθρου 8του (3) σχετικού απαλείφονται τα εξής χω¬ 
ρία: 

«...Λόγωτης ιδιαιτερότητας... να επιλέξουν» και «...Εάν 
το έργο ή τα έργα ... των σκοπών της κατάρτισης». 

9. Στην περίπτωση III του εδαφίου (α) της παραγράφου 
2 του άρθρου 8 του (3) σχετικού απαλείφεται το εξής χω¬ 
ρίο: 

«...Ανεξάρτητα από το είδος του μαθήματος ... από τον 
εκπαιδευτή». 

10. Το εδάφιο (γ) της παραγράφου 3 το άρθρου 9 του 
(3) σχετικού να αντικατασταθεί ως εξής: 

«γ. Να αιτείται κατάταξη του σε εξάμηνο κατάρτισης άλ¬ 
λης εξειδίκευσης της ίδιας ομάδας ειδικοτήτων που λει¬ 
τουργούν στα Ι.Ε.Κ.». 

Από τη δημοσίευση της παρούσας απόφασης να κα- 
ταργηθεί και να παύσει να ισχύει κάθε άλλη γενική ή ειδι¬ 


κή διάταξη, που αντίκειται στις διατάξεις της ή που ρυθ¬ 
μίζει διαφορετικά τα θέματα που διέπονται απ’ αυτή. 

Η ισχύς της διάταξης αυτής να αρχίσει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2004 
Ο Πρόεδρος 

ΙΩΑΝΝΗΣ ΤΟΥΤΖΙΑΡΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στη Φ. 82671/16946/03/12.1.2004 απόφαση του Υφυ¬ 
πουργού Εσωτερικών Δημόσιας Διοίκησης και Αποκ/σης, 
η οποία δημοσιεύτηκε στο ΦΕΚ 74/21.1.2004 (τεύχος Β'), 
διορθώνεται η ημερομηνία της ανακληθείσης απόφασης 
από το λανθασμένο: «ανακαλούμε την Φ.82671/5545/ 
10.9.2002 απόφασή μας», 

στο ορθό: «ανακαλούμε την Φ.82671/5545/13.5.2002 
απόφασή μας». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




